Beograd: Novi most i prinove u 2012.
Novi most na Adi i tri bebe rođene u prvom minutu 2012-te godine obeležile su proteklu novogodišnju noć u Beogradu. 
Uz vatromet na novom mostu na Adi koji je otvoren tačno u ponoć uključenjem dekorativnog osvetljenja i velikim novogodišnjim vatrometom – Beograđani su obeležili ulazak u novu, 2012-tu godinu. Zajedno sa hiljadama građana mostom su prvi prošetali predsednik Srbije Boris Tadić i gradonačelnik Beograda Dragan Đilas, a za automobile je u novogodišnjoj noći bila otvorena samo jedna strana mosta. Javni doček Nove godine održan je, po običaju, na platou ispred Doma narodne skupštine, a pred desetinama hiljada, uglavnom mlađih Beograđana, svirale su grupe Van Gog, Galija, Plavi orkestar, kao i Sergej Ćetković. U Skadarliji, splavovima na beogradskim rekama, restoranima i kafićima bilo je takođe veselo, a gradom su čitave noći odjekivale eksplozije petardi i drugih pirotehničkih sredstava karakterističnih za novogodišnju noć. Odavno se nije dogodilo da se u Beogradu, u prvom minutu nove godine rode tri bebe – Petru, Valentinu i Andriju rodile su tri Beograđanke gotovo istovremeno u Ginekološko-akušerskoj bolnici u Višegradskoj ulici: ", kazala je načelnica Poliklinike za neonatalnu medicinu Ljiljana Mirković. Bebe i majke su dobro, a Lani Krzman Petra je prva beba: U okviru tradicionalne prvojanuarske manifestacije Ulica otvorenog srca, održana je i humanitarna akcija “Marš za bebe”, u kojoj je učetvovalo više hiljada roditelja i dece. Goste u centru Beograda zabavljali su ulični animatori, artisti, muzičari i glumci, a ovogodišnju manfestaciju otvorio je predsednik Srbije Boris Tadić: Na sličan način kao u Beogradu, Nova godina je dočekana širom Srbije – u Boru je na primer pevao Zdravko Čolić, pred Novosađanima je nastupao Bajaga sa instruktorima, dok je Željko Joksimović Novu godinu dočekao sa građanima Novog Pazara